 

# Ministerstvo práce, sociálnych vecí a rodiny Slovenskej republiky

# ako sprostredkovateľský orgán pre

# Program Slovensko 2021-2027

# vyhlasuje

# Výzvu č. 1/2024 na výber odborných hodnotiteľov žiadostí o poskytnutie nenávratného finančného príspevku pre:

**Oblasť hodnotenia:**

* **Prístupný trh práce, kvalitné a inkluzívne vzdelávanie, získanie zručností pre lepšiu adaptabilitu a inklúziu na základe potrieb trhu práce, aktívne začlenenie a podporu dostupných sociálnych služieb pre znevýhodnené a najodkázanejšie skupiny obyvateľstva, vrátane marginalizovaných rómskych komunít, rodinné poradne, ako aj podporu sociálnych inovácií a potravinovú a materiálnu pomoc pre najodkázanejšie osoby.**

Cieľ politiky 4:

Sociálnejšia a inkluzívnejšia Európa implementujúca Európsky pilier sociálnych práv

AKTUALIZÁCIA č. 2

**Dátum vyhlásenia výzvy: 25.01.2024**

**Dátum aktualizácie výzvy: 03.10.2025**

**Dátum uzavretia výzvy: otvorená**

Ministerstvo práce, sociálnych vecí a rodiny Slovenskej republiky ako sprostredkovateľský orgán pre Program Slovensko 2021-2027 **vyhlasuje túto výzvu na výber odborných hodnotiteľov** žiadostí o poskytnutie nenávratného finančného príspevku (ďalej aj ako „žiadosť o NFP“)v rámci Programu Slovensko 2021-2027 za účelom výkonu odborného hodnotenia pre žiadosti o NFP v rámci nasledujúcich priorít a špecifických cieľov[[1]](#footnote-1):

**CP4 Sociálnejšia a inkluzívnejšia Európa vykonávajúca Európsky pilier sociálnych práv**

* **Priorita: 4P1 Adaptabilný a prístupný trh práce**
* **Špecifický cieľ: ESO4.1. Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva; (ESF+)**
* **Špecifický cieľ: ESO4.2. Modernizácia inštitúcií a služieb trhu práce s cieľom posúdiť a predvídať potreby v oblasti zručností a zabezpečiť včasnú a cielenú pomoc a podporu v záujme zosúladenia ponuky s potrebami trhu práce, ako aj pri prechodoch medzi zamestnaniami a mobilite (ESF+)**
* **Špecifický cieľ: ESO4.3. Podpora rodovo vyváženej účasti na trhu práce,**

**rovnakých pracovných podmienok a lepšej rovnováhy medzi pracovným**

**a súkromným životom vrátane prístupu k cenovo dostupnej starostlivosti**

**o deti a odkázané osoby (ESF+)**

* **Špecifický cieľ: ESO4.4. Podpora adaptácie pracovníkov, podnikov a podnikateľov na zmeny, ako aj aktívneho a zdravého starnutia a**

**zdravého a vhodne prispôsobeného pracovného prostredia ktoré rieši zdravotné riziká (ESF+)**

* **Priorita: 4P3 Zručnosti pre lepšiu adaptabilitu a inklúziu**
* **Špecifický cieľ: ESO4.4. Podpora adaptácie pracovníkov, podnikov a**

**podnikateľov na zmeny, ako aj aktívneho a zdravého starnutia a**

**zdravého a vhodne prispôsobeného pracovného prostredia, ktoré rieši**

**zdravotné riziká (ESF+)**

* **Priorita: 4P4 Záruka pre mladých (Zamestnanosť mladých ľudí)**
* **Špecifický cieľ: ESO4.1. Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva; (ESF+)**
* **Špecifický cieľ: ESO4.6. Podpora rovného prístupu, a to najmä**

**znevýhodnených skupín, ku kvalitnému a inkluzívnemu vzdelávaniu a**

**odbornej príprave a podpora ich úspešného ukončenia, počnúc**

**vzdelávaním a starostlivosťou v ranom detstve cez všeobecné a odborné**

**vzdelávanie a prípravu až po terciárnu úroveň a vzdelávanie a učenie**

**dospelých vrátane uľahčovania vzdelávacej mobility pre všetkých a**

**prístupnosti pre osoby so zdravotným postihnutím (ESF+)**

* **Špecifický cieľ: ESO4.12. Podpora sociálnej integrácie osôb ohrozených**

**chudobou alebo sociálnym vylúčením vrátane najodkázanejších osôb a**

**detí (ESF+)**

* **Priorita: 4P5 Aktívne začlenenie a dostupné služby**
* **Špecifický cieľ: ESO4.8. Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín (ESF+)**
* **Špecifický cieľ: ESO4.9. Podpora sociálno-ekonomickej integrácie štátnych príslušníkov tretích krajín vrátane migrantov (ESF+)**
* **Špecifický cieľ: ESO4.11. Zlepšovanie rovného a včasného prístupu ku**

**kvalitným, udržateľným a cenovo dostupným službám vrátane služieb,**

**ktoré podporujú prístup k bývaniu a individualizovanú starostlivosť**

**vrátane zdravotnej starostlivosti; modernizácia systémov sociálnej**

**ochrany, vrátane podpory prístupu k sociálnej ochrane, s osobitným**

**zameraním na deti a znevýhodnené skupiny; zlepšovanie prístupnosti, a to**

**aj pre osoby so zdravotným postihnutím, účinnosti a odolnosti systémov**

**zdravotnej starostlivosti a služieb dlhodobej starostlivosti (ESF+)**

* **Špecifický cieľ: ESO4.12. Podpora sociálnej integrácie osôb ohrozených chudobou alebo sociálnym vylúčením vrátane najodkázanejších osôb a detí (ESF+)**

* **Priorita: 4P7 Sociálne inovácie a experimenty**
* **Špecifický cieľ: ESO4.1. Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva; (ESF+)**
* **Špecifický cieľ: ESO4.6. Podpora rovného prístupu, a to najmä**

**znevýhodnených skupín, ku kvalitnému a inkluzívnemu vzdelávaniu a**

**odbornej príprave a podpora ich úspešného ukončenia, počnúc**

**vzdelávaním a starostlivosťou v ranom detstve cez všeobecné a odborné**

**vzdelávanie a prípravu až po terciárnu úroveň a vzdelávanie a učenie**

**dospelých vrátane uľahčovania vzdelávacej mobility pre všetkých a**

**prístupnosti pre osoby so zdravotným postihnutím (ESF+)**

* **Špecifický cieľ: ESO4.8. Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín (ESF+)**

**Žiadateľ v prílohe č. 1 uvedie, v rámci ktorých špecifických cieľov predkladá žiadosť o zaradenie do centrálneho registra odborných hodnotiteľov[[2]](#footnote-2).**

Kritériá a požadovaná dokumentácia žiadateľa o zaradenie do centrálneho registra odborných hodnotiteľov:

* 1. **Výber oblastí hodnotenia (príloha č. 1)**
  2. **Žiadosť o zaradenie do centrálneho registra odborných hodnotiteľov** **(príloha č. 2)**
  3. **Životopis vo formáte Europass preukazujúci vzdelanie a odborné skúsenosti(prax)** **(príloha č. 3) s uvedením aktuálnych informácií o žiadateľovi ku dňu predloženia žiadosti o zaradenie do centrálneho registra odborných hodnotiteľov** - prax v oblasti súvisiacej s predmetom odborného hodnotenia žiadateľ popíše v časti životopisu „Prax“ s uvedením oblasti, v ktorej získal prax a s uvedením počtu mesiacov, počas ktorých na danej pozícii pôsobil.
* vyžaduje sa **prax pre VŠ II. stupňa minimálne 3 roky a pre VŠ I. stupňa minimálne 5 rokov v niektorej alebo viacerých oblastiach podľa výberu hodnotenia:**
* **Prístupný trh práce, kvalitné a inkluzívne vzdelávanie, získanie zručností pre lepšiu adaptabilitu a inklúziu na základe potrieb trhu práce, aktívne začlenenie a podporu dostupných sociálnych služieb pre znevýhodnené a najodkázanejšie skupiny obyvateľstva, vrátane marginalizovaných rómskych komunít, rodinné poradne, ako aj podporu sociálnych inovácií a potravinovú a materiálnu pomoc pre najodkázanejšie osoby, resp. prax v oblasti týkajúcej sa špecifických cieľov, na hodnotenie ktorých žiadateľ podáva žiadosť o zaradenie do databázy odborných hodnotiteľov.**

Požadovanú prax je potrebné uviesť v **prílohe č. 3**.

* 1. **Zoznam min. 3 projektov** **(príloha č. 4)** - dosiahnutá prax sa preukazuje aj prostredníctvom zoznamu projektov (vo vyššie uvedenej oblasti hodnotenia zameranej na niektorý zo špecifických cieľov), na ktorých žiadateľ pracoval, spolu s ich popisom (vrátanie popisu rolí a zodpovedností), ostatných dokumentov preukazujúcich kvalifikáciu v oblasti, ktorá je predmetom hodnotenia (kópie certifikátov, resp. iných dokladov o dosiahnutom vzdelaní, resp. absolvovanom školení, atď.). Zoznam **min. 3 projektov** musí obsahovať minimálne:
* názov projektu[[3]](#footnote-3),
* pozíciu a detailný popis aktivít/činností vykonávaných na projekte, vrátane zoznamu výstupov, na ktorých žiadateľ participoval,
* dĺžka trvania vykonávania pracovnej pozície (od - do)[[4]](#footnote-4), obchodné meno objednávateľa resp. prijímateľa/realizátora projektu,
* stručnú identifikáciu projektu/zmluvy,
* webový odkaz, prostredníctvom ktorého si môže vyhlasovateľ výzvy overiť pravdivosť poskytnutých informácií, resp. referencia zamestnávateľa.

**Predloženie uvedenej prílohy je pre žiadateľa voliteľné.**

* 1. **Čestné vyhlásenie (príloha č. 5)**

Vyžaduje sa plná spôsobilosť na právne úkony.

Vyžaduje sa znalosť nariadení a smerníc vyplývajúcich z legislatívy SR **v oblasti trhu práce, zručností pre potreby trhu práce, aktívne začlenenie a podporu dostupných sociálnych služieb pre znevýhodnené a najodkázanejšie skupiny obyvateľstva, vrátane marginalizovaných rómskych komunít.**

Vyžaduje sa znalosť všeobecne záväzných právnych predpisov a legislatívy EÚ a SR prezentovaných v programových dokumentoch relevantných pre výzvu na výber odborných hodnotiteľov.

Vyžaduje sa schopnosť pracovať pod časovým tlakom a dodržiavať stanovené termíny.

* 1. **Doklad o vzdelaní** - kópia dokladu (diplomu) preukazujúceho vysokoškolské vzdelanie II. prípadne I. stupňa, resp. iného relevantného dokladu.
  2. **Výpis z registra trestov** **nie starší ako 3 mesiace ku dňu jeho predloženia[[5]](#footnote-5) [[6]](#footnote-6)**.Žiadateľ, ktorý je povinný v zmysle platných právnych predpisov preukázať svoju **bezúhonnosť** svojmu zamestnávateľovi alebo je bezúhonnosť predpokladom pre výkon jeho práce (napr. štátny zamestnanec), výpis z registra trestov nepredkladá, ale iba **čestné vyhlásenie o bezúhonnosti** **(príloha č. 6)**. Osoby štátnej príslušnosti inej ako slovenskej predkladajú poskytovateľovi výpis z registra trestov nie starší ako 3 mesiace ku dňu jeho predloženia a možnosť preukázať bezúhonnosť poskytovateľovi čestným vyhlásením o bezúhonnosti sa na nich nevzťahuje.
  3. **Doklady preukazujúce dĺžku praxe a získané skúsenosti** - žiadateľ predloží aspoň jednu referenciu od zamestnávateľa, odberateľa služieb alebo inú objektívne overiteľnú referenciu preukazujúcu minimálnu dĺžku požadovanej praxe. (Žiadateľ uvedie kontaktnú osobu pre overenie referencií v rozsahu meno a priezvisko, telefónne číslo a email.)
  4. **Súhlas so zverejnením informácií** - požiadavka na zverejňovanie titulu, mena, priezviska po skončení rozhodovania o žiadostiach o NFP  pre každú vyhlásenú výzvu na poskytnutie nenávratného finančného príspevku **(príloha č. 7)** – **povinnosť predkladať tento súhlas bola ZRUŠENÁ.**
  5. **Súhlas so spracovaním osobných údajov** - podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov **(príloha č. 8)**.
  6. **Ďalšie prílohy podľa vlastného uváženia** (kópie certifikátov, osvedčení, potvrdení, doklady preukazujúce získané skúsenosti v oblasti, ktorá je predmetom hodnotenia – dokumenty musia byť platné ku dňu ich predloženia) – predloženie predmetných dokumentov je **odporúčané** na podporu informácií predložených v životopise.

**Odmeňovanie**

Odmena bude odbornému hodnotiteľovi vyplatená na základe kalkulačky na výpočet odmeny pre odborného hodnotiteľa **(príloha č. 9)**.

**Kontakt pre bližšie informácie k výzve na výber odborných hodnotiteľov**

Kompletnú žiadosť, vrátane príloh uvedených vyššie, je potrebné predložiť:

* **Vo forme skenu alebo elektronicky podpísané (aj prílohy)** prostredníctvom Ústredného portálu verejnej správy do elektronickej schránky Sprostredkovateľského orgánu (Ministerstvo práce sociálnych vecí a rodiny) autorizované kvalifikovaným elektronickým podpisom žiadateľa. Rozhodujúcim dátumom doručenia žiadosti v elektronickej podobe je dátum odoslania formulára žiadosti o zaradenie do centrálneho registra odborných hodnotiteľov do elektronickej schránky poskytovateľa podľa predchádzajúcej vety. Poskytovateľ potvrdenie o prijatí žiadosti o zaradenie do centrálneho registra odborných hodnotiteľov nevydáva.

Ako predmet textu podania[[7]](#footnote-7) je potrebné uviesť „*Odborný hodnotiteľ*“.

**alebo**

* Formou naskenovaných dokumentov (ako prílohu e-mailu) na adresu [**hodnotenieOP@employment.gov.sk**](mailto:hodnotenieOP@employment.gov.sk), pričom maximálna veľkosť prílohy emailu je 10 MB. V prípade, ak by veľkosť prílohy prevyšovala 10 MB, žiadame žiadateľa o rozdelenie predmetnej prílohy do dvoch, prípadne viacerých samostatných emailov.

Ako predmet emailu je potrebné uviesť „*Odborný hodnotiteľ*“.

**Kontakt:**

E-mail: [**hodnotenieOP@employment.gov.sk**](mailto:hodnotenieOP@employment.gov.sk)

Ďalšie informácie

S osobnými údajmi v žiadosti o zaradenie do centrálneho registra odborných hodnotiteľov a jej prílohách bude zaobchádzané v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. V **prílohe č. 10** predkladáme **Informáciu pre dotknutú osobu pri získaní osobných údajov** za účelom informovania žiadateľa o spôsobe spracovania jeho osobných údajov.

Do procesu vyhodnotenia žiadostí o zaradenie do centrálneho registra odborných hodnotiteľov budú zaradené iba tie žiadosti, ktoré budú odoslané prostredníctvom **Ústredného portálu verejnej správy** alebo **emailu**.

**Sprostredkovateľský orgán si vyhradzuje právo vyžadovať predloženie originálu dokumentov pred uzatvorením zmluvného vzťahu s odborným hodnotiteľom[[8]](#footnote-8).**

V prípade, ak bude žiadosť o zaradenie do centrálneho registra odborných hodnotiteľov neúplná, alebo ak bude mať sprostredkovateľský orgán pochybnosti o úplnosti alebo pravdivosti informácií uvedených v žiadosti o zaradenie do centrálneho registra odborných hodnotiteľov a jej prílohách, sprostredkovateľský orgán vyzve žiadateľa na doplnenie neúplných údajov, vysvetlenie nejasností alebo nápravu údajov a stanoví lehotu na doplnenie/vysvetlenie/nápravu údajov.

V prípade, ak aj po doplnení/vysvetlení/náprave údajov zo strany žiadateľa bude mať sprostredkovateľský orgán **pochybnosti o úplnosti alebo pravdivosti** informácií uvedených v žiadosti o zaradenie do centrálneho registra odborných hodnotiteľov alebo v jej prílohách alebo žiadateľ doplnenie/vysvetlenie/nápravu údajov v stanovenej lehote neuskutoční, nebude zaradený do centrálneho registra odborných hodnotiteľov.

Sprostredkovateľský orgán si vyhradzuje právo túto výzvu na výber odborných hodnotiteľov **zrušiť,** ak dôjde k podstatnej zmene podmienok (kritérií na výber odborného hodnotiteľa týkajúcich sa požadovaného vzdelania a praxe), alebo na základe rozhodnutia sprostredkovateľského orgánu najmä z dôvodu nedostatočného dopytu zo strany potenciálnych žiadateľov. O zrušení výzvy na výber odborných hodnotiteľov informuje sprostredkovateľský orgán na webovom sídle [www.eurofondy.gov.sk](http://www.eurofondy.gov.sk), pričom ak takáto situácia nastane, sprostredkovateľský orgán vráti žiadateľom späť žiadosti o zaradenie do centrálneho registra odborných hodnotiteľov predložené v súvislosti so zrušenou výzvou na výber odborných hodnotiteľov.

V nevyhnutných prípadoch, kedy je potrebná **zmena** **výzvy** na výber odborných hodnotiteľov za účelom optimalizácie, resp. jej vhodnejšieho nastavenia, je sprostredkovateľský orgán oprávnený výzvu na výber odborných hodnotiteľov zmeniť.

Žiadosti o zaradenie do centrálneho registra odborných hodnotiteľov podané do termínu zmeny výzvy na výber odborných hodnotiteľov je žiadateľ oprávnený doplniť, alebo zmeniť, ak to takáto zmena výzvy na výber odborných hodnotiteľov vyžaduje. Sprostredkovateľský orgán v tomto prípade písomne informuje žiadateľa o možnosti zmeny/doplnenia žiadosti o zaradenie do centrálneho registra odborných hodnotiteľov a určí na takúto zmenu alebo doplnenie lehotu, ktorá je do nového termínu uzavretia výzvy na výber odborných hodnotiteľov, ktorý bol primerane predĺžený.

O zmene výzvy na výber odborných hodnotiteľov bude sprostredkovateľský orgán informovať na webovom sídle [www.eurofondy.gov.sk](http://www.eurofondy.gov.sk) a zároveň jednotlivých žiadateľov, pričom súčasťou informácie bude aj informácia o tom, či je možné, resp. povinné zo strany žiadateľa zmeniť/doplniť už podanú žiadosť o zaradenie do centrálneho registra odborných hodnotiteľov, ako aj termín na vykonanie zmeny/doplnenia už podaných žiadostí o zaradenie do centrálneho registra odborných hodnotiteľov.

Žiadosť o zaradenie do centrálneho registra odborných hodnotiteľov je možné vziať zo strany žiadateľa späť len na základe písomnej žiadosti o **späťvzatie** **žiadosti** **o zaradenie do centrálneho registra odborných hodnotiteľov**, ktorá musí byť ako písomný právny úkon podpísaná žiadateľom a doručená sprostredkovateľskému orgánu.

Sprostredkovateľský orgán si vyhradzuje právo **nezaradiť** do centrálneho registra odborných hodnotiteľov žiadateľov, pri ktorých bolo v rámci predchádzajúcich procesov odborných hodnotení identifikované pochybenie pri odbornom hodnotení, nedostupnosť hodnotiteľa pre odborné hodnotenie, resp. iné prekážky na strane odborného hodnotiteľa alebo žiadateľa o zaradenie na pozíciu odborného hodnotiteľa, a to aj napriek skutočnosti, že boli splnené zverejnené kritéria pre výber odborných hodnotiteľov.

Žiadatelia, ktorí nebudú spĺňať zverejnené kritériá výberu odborných hodnotiteľov, nebudú zaradení do centrálneho registra odborných hodnotiteľov.

Úspešným, ale aj neúspešným žiadateľom bude zaslaná **informácia o zaradení/nezaradení do centrálneho registra odborných hodnotiteľov prostredníctvom emailu**.

**Vybraní odborní hodnotitelia absolvujú školenie k procesu hodnotenia žiadostí o NFP pred hodnotiacim procesom žiadosti o NFP**. Odborní hodnotitelia postupujú pri odbornom hodnotení žiadosti o NFP podľa pokynov sprostredkovateľského orgánu.

O pridelení žiadosti o NFP za účelom odborného hodnotenia a o začiatku termínu odborného hodnotenia bude hodnotiteľ informovaný prostredníctvom emailu alebo prostredníctvom ITMS.

Sprostredkovateľský orgán umožní odbornému hodnotiteľovi vykonávať odborné hodnotenie **v sídle sprostredkovateľského orgánu** alebo mimo priestorov sprostredkovateľského orgánu **tzv. dištančné hodnotenie (práca z domu),** ak sa tak odborný hodnotiteľ rozhodne, prípadne ak to situácia bude vyžadovať (napr. v súvislosti s COVID-19 a pod.).

Odborné hodnotenie môže vykonávať len ten odborný hodnotiteľ, ktorý preukázateľne absolvoval školenie odborných hodnotiteľov. Proces odborného hodnotenia žiadostí o NFP upravuje pokyn sprostredkovateľského orgánu.

Odborný hodnotiteľ musí spĺňať podmienky vylúčenia konfliktu záujmov v zmysle zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. Na tento účel bude pred zahájením odborného hodnotenia odborný hodnotiteľ vyzvaný na podpis **Čestného vyhlásenia o nestrannosti, zachovaní dôvernosti informácií a vylúčení konfliktu záujmov**.

Možné sankcie

Odborný hodnotiteľ môže byť **vyradený** z centrálneho registra odborných hodnotiteľov a to najmä:

* + na základe nedodržiavania a opakovaného porušovania pravidiel a podmienok odborného hodnotenia (ako napr. nedodržiavanie stanovených termínov na odborné hodnotenie, nekvalitne/nedostatočne vykonané odborné hodnotenie aj po druhom, resp. treťom písomnom upozornení zo strany poskytovateľa a iné);
  + na základe identifikácie neoznámeného konfliktu záujmov[[9]](#footnote-9) v procese odborného hodnotenia a z dôvodov daných zákonom[[10]](#footnote-10);
  + na základe skutočnosti, že odborný hodnotiteľ prestal plniť kritériá pre výber odborných hodnotiteľov, resp. sa preukázalo, že ich v čase výberu nesplnil.

Odbornému hodnotiteľovi môže byť:

* + primerane **znížená odmena** za nekvalitne/nedostatočne vykonané odborné hodnotenie zo strany poskytovateľa.

Informácia o vyradení z centrálneho registra odborných hodnotiteľov bude doručená danému hodnotiteľovi prostredníctvom **Ústredného portálu verejnej správy alebo e-mailom.**

**Prílohy:**

* + - 1. Výber oblastí hodnotenia
      2. Žiadosť o zaradenie do centrálneho registra odborných hodnotiteľov
      3. Životopis vo forme Europass
      4. Zoznam projektov
      5. Čestné vyhlásenie
      6. Čestné vyhlásenie o bezúhonnosti
      7. Súhlas so zverejnením informácií - ZRUŠENÉ
      8. Súhlas so spracovaním osobných údajov
      9. Kalkulačka na výpočet odmeny pre odborných hodnotiteľov
      10. Informácia pre dotknutú osobu pri získavaní osobných údajov
      11. Údaje potrebné na vyžiadanie výpisu z registra trestov

1. Žiadateľ o zaradenie do centrálneho registra odborných hodnotiteľov uvedie v Prílohe č. 1 – Výzvy na výber odborných hodnotiteľov v prehľadnej štruktúre všetky špecifické ciele, v ktorých má praktické skúsenosti a kvalifikačné predpoklady, ktoré deklaruje ďalšou podpornou dokumentáciou. Zároveň si dovoľujeme upozorniť, že niektoré výzvy na poskytnutie nenávratného finančného príspevku môžu obsahovo spadať pod viac špecifických cieľov. Na hodnotenie takýchto žiadostí o nenávratný finančný príspevok musí hodnotiteľ spĺňať všetky pre výzvu relevantné oblasti hodnotenia. [↑](#footnote-ref-1)
2. Ak žiadateľ/ka zvolí v Prílohe č. 1 výzvy – Výber oblastí hodnotenia niektorý zo špecifických cieľov ESO4.1., ESO4.6., ESO4.8. spadajúcich pod prislúchajúce priority 4P1, 4P4, 4P5 a sprostredkovateľský orgán schváli jeho/jej zaradenie do centrálneho registra odborných hodnotiteľov pre niektorý z uvedených špecifických cieľov, žiadateľ/ka bude automaticky zaradený/á do centrálneho registra odborných hodnotiteľov aj pre rovnaké špecifické ciele ESO4.1., ESO4.6. ESO4.8. v rámci priority 4P7. Uvedené platí so spätnou platnosťou od dátumu vyhlásenia výzvy 25.01.2024 a vzťahuje sa tak i na odborných hodnotiteľov, ktorí do centrálneho registra odborných hodnotiteľov boli zaradení pred aktualizáciou tejto výzvy, resp. na žiadateľov, ktorých žiadosti boli doručené sprostredkovateľskému orgánu pred zverejnením aktualizácie výzvy a ich žiadosti sú v procese posudzovania. [↑](#footnote-ref-2)
3. Uviesť za každý projekt zvlášť. [↑](#footnote-ref-3)
4. V prípade viacerých pozícií v rámci jedného projektu uviesť každú pozíciu zvlášť. [↑](#footnote-ref-4)
5. Resp. v prípade predloženia potrebných údajov **(príloha č. 11)** zo strany žiadateľa vrátane súhlasu so spracovaním predložených údajov poskytovateľ overí bezúhonnosť žiadateľa prostredníctvom ITMS21+/OverSi. V prípade, ak tieto údaje žiadateľ neposkytne, predloží výpis z registra trestov nie starší ako 3 mesiace ku dňu jeho predloženia. [↑](#footnote-ref-5)
6. Žiadateľ je povinný informovať sprostredkovateľský orgán o každej zmene vo výpise z registra trestov. [↑](#footnote-ref-6)
7. [Detail - UPVS (slovensko.sk)](https://www.slovensko.sk/sk/oznamy/detail/_ako-zaslat-uradu-vseobecne-pod) [↑](#footnote-ref-7)
8. Daný postup nemusí byť reálne uplatnený v prípade, ak budú dokumenty podpísané prostredníctvom Ústredného portálu verejnej správy. [↑](#footnote-ref-8)
9. § 45 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-9)
10. Napríklad zákon č. 300/2005 Z. z. Trestný zákon v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-10)